Ավիգդոր Ստեմացկի

**Ավիգդոր Ստեմացկի** (, ), ռուսական ծագմամբ իսրայելցի նկարիչ, աբստրակտ արվեստի ռահվիրա։

## Կենսագրություն
Ստեմացկին ծնվել է Օդեսայում, 1908 թվականին։ 1922 թվականին նա ծնողների հետ գաղթել է Պաղեստին։ 1926-1928  թվականներին  Ավիգդորը հաճախել է Երուսաղեմի «Բեցալել» դպրոց։ Այդ ժամանակահատվածում նա միացավ Թել Ավիվի նկարիչների «Մասսադ» խմբին (1929)։ Այնուհետև նա մեկնեց Փարիզ և սովորեց Գրանդ Շոմեր և Կոլարոսի ակադեմիաներում (1930-1931)։ Նա «Նոր հորիզոններ» խմբի հիմնադիրներից մեկն էր և ձգտում էր ստեղծել նոր տեսողական շարք, որը պետք է հիմք դառնար իսրայելական արվեստն այսպես կոչված թեմատիկ գեղանկարչության բովանդակությունից և ձևից մեկուսացնելու համար։ Ավիգդորն իր առաջին անհատական ցուցահանդեսը կազմակերպեց Թել Ավիվի գեղարվեստի թանգարանում 31 տարեկան հասակում։ Իսրայելցի նկարիչների շարքում Ավիգդոր Ստեմացկին և Իեզեկիլ Շտրեյմանը առանձնահատուկ տեղ են զբաղեցնում։ Չնայած նրանցից յուրաքանչյուրը ուներ իր յուրահատուկ անհատական ոճը, նրանք ունեին նաև շատ ընդհանուր բաներ, ընդհանուր ուսանողական կյանքը «Բեցալելում» 1920-ական թվականներին, 1930-ական թվականներին Փարիզի հրեական դպրոցի արձագանքները «ժամանակակից» (ուշ կուբիզմ) արվեստին 1940- 1950-ական թվականներին, երբ նրանք միասին դասավանդում էին Թել Ավիվում։

## Գեղարվեստական ոճ
Ստեղծելով նոր աբստրակտ ոճ՝ Ստեմացկին իր վաղ շրջանի աշխատանքներում միաձուլում է բնանկարի ողողված ջրաներկի հետքերը, իրական տարածության կտրուկ ուրվագծերով։ 1955 թվականից նրա կոմպոզիցիաները հիմնված են երկրաչափական ձևերի վրա, որոնք շրջապատված են գունավոր բծերով։ 1960-ական թվականներին նա հետաքրքրվում էր ռիթմիկայով՝ օգտագործելով գունավոր բծերը,  զգացմունքներ արտահայտելու և աբստրակտ պատկերների խորության զգացողությունը ավելացնելու համար։ Կյանքի վերջին տասնամյակում նա ստեղծեց զուտ աբստրակտ աշխատանքների շարք՝ օգտագործելով  թափանցաներկի տեխնիկան արդյունաբերական թղթի վրա։ 2005 թվականին Ynet իսրայելական լրատվական կայքի քվեարկության արդյունքներով Ստեմացկին զբաղեցրեց 186-րդ տեղը ամենանշանավոր իսրայելցիների ցուցակում։

## Կրթություն
* 1925-1926 թթ.՝ Հերցլիյա հրեական գիմնազիա, Թել Ավիվ
* 1926-1929 թթ.՝ Երուսաղեմի «Բեցալել» արվեստի և դիզայնի ակադեմիա, Արիե Արոխի, Մոշե Կաստելի և մյուսների հետ միասին։ 
* 1929 թ.՝  Իցխակ Ֆրենկել, Թել Ավիվ
* 1930-1931 թթ.՝ Գրանդ Շոմեր ակադեմիա, Փարիզի գեղարվեստի ակադեմիա, Ավնիի հետ միասին։

## Մանկավարժական գործունեություն
* Իեզեկիլ Շտրեյմանի հետ համատեղ ստեղծում են ստուդիա, որը գործում է մինչև 1948 թվականը 
* 1952-1960 թթ.՝ Ավնիի արվեստի և դիզայնի ինստիտուտ, Թել Ավիվ 
* 1962-1977 թթ.՝ Հայֆայի համալասրան և  Ավնիի արվեստի և դիզայնի ինստիտուտ

## Պարգևներ և մրցանակներ
* 1941 - Դիզենգոֆի մրցանակ, նկարիչների և քանդակագործների համար, Թել Ավիվի և Յաֆֆայի քաղաքապետարան 
* 1956 - Դիզենգոֆի մրցանակ, նկարիչների և քանդակագործների համար, Թել Ավիվի և Յաֆֆայի քաղաքապետարան 
* 1967 - Դավթի բերդի ցուցահանդեսում առաջին մրցանակ, Երուսաղեմ  
* 1976 - Սանդբերգի մրցանակ իսրայելցի նկարիչների համար, Երուսաղեմ

## Պատկերասրահ

Avigdor Stematsky, Etude.jpg|Էտյուդ, 1962Իսրայելի թանգարանի հավաքածուB95.0596
Avigdor Stematsky, Painting.jpg|Կտավ, 1975-76Իսրայելի թանգարանի հավաքածուB78.0004


## Ծանոթագրություններ

## Արտաքին հղումներ
* Avigdor Stematsky collection at the Israel Museum
* "Avigdor Stematsky"
* Art of Avigdor Stematsky at Europeana

Կատեգորիա:20-րդ դարի ռուս նկարիչներ
Կատեգորիա:Բեցալել ակադեմիայի շրջանավարտներ
Կատեգորիա:Գրանդ Շոմեր ակադեմիայի շրջանավարտներ
Կատեգորիա:Իսրայելցի նկարիչներ
Կատեգորիա:Կոլարոսի ակադեմիայի շրջանավարտներ
Կատեգորիա:Հայֆայի համալսարանի դասախոսներ